**KEMIJA 8. RAZRED**

Pozdravljeni učenci.

Znašli smo se v situaciji, ki ni prijetna in v marsikom zbuja strah in tesnobo. Menim, da nam bo s skupnimi močmi uspelo prebroditi tudi to. Želim vam, da ostanete zdravi, polni optimizma in dobre volje, predvsem pa spoštujte pravila in ukrepe, ki jih od nas zahteva država. Poslušajte svoje starše in jim bodite v ponos. Delo, ki vam bo naročeno opravite dosledno in skrbno, da bo čas, ko se zopet srečamo za vse nas lažji in bomo tako bližje doseženemu cilju, to so počitnice. Verjamem da bodo.

Zaposlitve, ki vam jih pripravim, so tedenske, če se ti pri navodilih pojavi nejasnost ali vprašanje, mi piši na mail naslov: anchy.antlogaana@gmail.com.

Vso snov pišeš in rišeš v zvezek. Uporabi učbenik in delovni zvezek, ki ga uporabljamo v šoli.

Vso opravljeno delo, bomo pregledali in skupaj ponovili, ko se zopet vidimo v šolskih klopeh, do takrat pa en lep prisrčen pozdrav in bodite predvsem zdravi.

Učiteljica kemije

Ana Antloga

1. **Teden (16.3.2020 – 20.3.2020)**

* Preberi snov v učbeniku od strani 58-63.
* Če še nimaš zapisan naslov IONSKA VEZ, potem ga zapiši (nekateri učenci ene stvari že imate, preverite si svoje zapise in dopolnite)
* Iz učbenika prepiši naslednje stvari v zvezek:

1. Stran 59 prepiši zadnji odstavek (*Atom natrija lahko doseže…*) in preriši sliko spodaj (kako iz atoma natrija nastane natrijev ion)
2. Stran 60 prepiši zadnji odstavek (*Kaj pa atom klora?....)*
3. Stran 61 preriši sliko zgoraj (kako iz atoma klora nastane ion klora)
4. Stran 62. Odgovori na vprašanja, odgovore poišči v učbeniku.

Kaj je ionski kristal?

Kakšna vez je v njem?

Zapiši in nariši tudi primer.

1. Stran 63 prepiši rumeni okvirček
2. Stran 63 odgovori na vprašanja, ki so spodaj.
3. V delovnem zvezku od strani 35-42, preveri naloge, in reši tiste, ki jih še nisi. Razen nalogo 16.